CELEX: 32019D1165
Language: fi
Date: 2019-07-02 00:00:00
Title: Poliittisten ja turvallisuusasioiden komitean päätös (YUTP) 2019/1165, annettu 2 päivänä heinäkuuta 2019, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimikauden jatkamisesta (EUPOL COPPS/1/2019)

8.7.2019   
               
               
                  FI
               
               
                  Euroopan unionin virallinen lehti
               
               
                  L 182/43
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/1165,
         annettu 2 päivänä heinäkuuta 2019,
         palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimikauden jatkamisesta (EUPOL COPPS/1/2019)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
         sekä katsoo seuraavaa:
         
                     (1)
                  
                  
                     Poliittisten ja turvallisuusasioiden komitea (PTK) on päätöksen 2013/354/YUTP 9 artiklan 1 kohdan nojalla valtuutettu perussopimuksen 38 artiklan mukaisesti tekemään palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätöksen operaation johtajan nimittämisestä.
                  
               
                     (2)
                  
                  
                     PTK hyväksyi 28 päivänä syyskuuta 2017 päätöksen EUPOL COPPS/1/2017 (2), jolla Kauko AALTOMAA nimitettiin EUPOL COPPSin operaation johtajaksi 1 päivänä lokakuuta 2017 alkavaksi ja 30 päivänä kesäkuuta 2018 päättyväksi kaudeksi.
                  
               
                     (3)
                  
                  
                     PTK hyväksyi 3 päivänä heinäkuuta 2018 päätöksen EUPOL COPPS/1/2018 (3), jolla Kauko AALTOMAAn toimikautta EUPOL COPPSin operaation johtajana jatkettiin 1 päivästä heinäkuuta 2018 alkaen 30 päivään kesäkuuta 2019 saakka.
                  
               
                     (4)
                  
                  
                     Neuvosto hyväksyi 28 päivänä kesäkuuta 2019 päätöksen (YUTP) 2019/1114 (4), jolla EUPOL COPPSia jatkettiin 1 päivästä heinäkuuta 2019 alkaen 30 päivään kesäkuuta 2020 saakka.
                  
               
                     (5)
                  
                  
                     Unionin ulkoasioiden ja turvallisuuspolitiikan korkea edustaja on ehdottanut, että Kauko AALTOMAAn toimikautta EUPOL COPPSin operaation johtajana jatketaan 1 päivästä heinäkuuta 2019 alkaen 30 päivään kesäkuuta 2020 saakka,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan Kauko AALTOMAAn toimikautta palestiinalaisalueilla toteutettavan Euroopan unionin poliisioperaation (EUPOL COPPS) operaation johtajana 1 päivästä heinäkuuta 2019 alkaen 30 päivään kesäkuuta 2020 saakka.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 2 päivänä heinäkuuta 2019.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 185, 4.7.2013, s. 12.
         
            (2)  Poliittisten ja turvallisuusasioiden komitean päätös (YUTP) 2017/1802, annettu 28 päivänä syyskuuta 2017, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2017) (EUVL L 259, 7.10.2017, s. 20).
         
            (3)  Poliittisten ja turvallisuusasioiden komitean päätös (YUTP) 2018/1005, annettu 3 päivänä heinäkuuta 2018, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimeksiannon jatkamisesta (EUPOL COPPS/1/2018) (EUVL L 180, 17.7.2018, s. 23).
         
            (4)  Neuvoston päätös (YUTP) 2019/1114, annettu 28 päivänä kesäkuuta 2019, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 176, 1.7.2019, s. 5).